  Виталий Пронин Республикаын азьланьтӥсько пудо сиён дасян но юосты утялтон               ужъёс.Шаермыя 78 процентэз пудо сиён культураос турнамын. Ваньзэ быдэстӥллям ни сюмсиос. Матын соослы алнашъёс но кизнеръёс.Кӧс турын ӝоктонъя планзэс 107 процентлы тырмытӥллям ни Сюмси ёросысь хозяйствоос. Вавож ёросын дасямын 93 процентэз, Яр ёросын 88 процентэз. Мукетъёс ӝегалогес.Сенаж гуосы тыремын 89 процентэз. Та сиёнъя планзэ быдэстэм ни 11 ёрос. Нош якшур-бӧдьяос чакламлэсь 70 процентлы ятыргес дасяллям. Котькуд пудо йырлы люкамын 15 центнер сиён (кылем арын та дырлы 16,5 центнер вал).Лымшор палъёсын кӧс куазьлэн бервылъёсыз шӧдӥсько ни. Тани шарканъёс но эграос котькуд йырлы 20 центнерлэсь ятыр дасяллям ни, нош азьветлӥсь Алнаш но Вавож ёросъёсын 14 центнер гинэ. Нош республикая ужпум пуктэмын йырлы быдэ 25 центнер дасяны.Республикаысь ю-нянь 43 сюрс гектарез тысьлы кошкиз, нош 21 сюрс гектарез - пудо сиёнлы. Со вань киземъёс пӧлысь 17 процентэз луэ. Кутсамын 68 сюрс тонна ю тысь, чакламлэсь 16 процентэз. Котькуд гектарысь люкаське шорлыдын 16 центнер (2011-тӥ арын 18,5 центнер). Тросгес ю потто вавожъёс, гектарлы быдэ 29,9 центнер, нош кезъёс - 9,4 центнер гинэ. Али тодмо ни: кылем арын басьтэм вормонъёсты ум ортче.Иван Аркашев.  